LĪGUMS Nr. LVC 2025/1.2/AC/370
par pilsētu tranzīta ielu ikdienas uzturēšanas darbiem 2025. gadā
no pašvaldību budžeta līdzekļiem un Satiksmes ministrijas līdzfinansējuma
3.daļa Tranzīta ielu (P75) ikdienas uzturēšana Viesītē, Jēkabpils novadā

Jēkabpilī, Jēkabpils novadā	                                                      Datums skatāms laika zīmogā

Jēkabpils novada pašvaldība, reģistrācijas numurs 90000024205, adrese: Brīvības iela 120, Jēkabpils, Jēkabpils novads, LV-5201, tās izpilddirektora Ulda Skreivera personā, kurš darbojas pamatojoties uz Pašvaldību likumu un Jēkabpils novada pašvaldības nolikumu (turpmāk - Pasūtītājs), no vienas puses, un 
	valsts akciju sabiedrība  “Latvijas autoceļu uzturētājs”, reģistrācijas numurs 40003356530, Komercdepartamenta Latgales reģiona vadītāja p. i. Oskara Munča personā, kurš rīkojas pamatojoties uz 09.04.2025 izdotās Komercpilnvaras pamata, (turpmāk – Izpildītājs),
	valsts akciju sabiedrība “Latvijas Valsts ceļi”, reģistrācijas numurs 40003344207, pamatojoties uz 2022. gada 29. decembra deleģēšanas līgumā, kas noslēgts starp Satiksmes ministriju un valsts akciju sabiedrību “Latvijas Valsts ceļi”, doto pilnvarojumu slēgt līgumus par valsts autoceļu uzturēšanu, būvniecību un pakalpojumiem, kas tiek finansēti no valsts autoceļu tīkla finansējumam paredzētiem līdzekļiem, tās valdes priekšsēdētāja Mārtiņa Lazdovska personā, kurš darbojas saskaņā ar valdes pilnvarojumu, turpmāk tekstā - LVC, visi kopā turpmāk tekstā – Puses,
            saskaņā ar Satiksmes ministrijas apstiprināto programmu “Līdzfinansēšana pilsētu tranzīta ielu ikdienas uzturēšanā 2025. gadā” un Pasūtītāja veiktās iepirkuma procedūras atbilstoši Publisko iepirkumu likuma 8.1panta nosacījumiem, identifikācijas Nr. JNP 2025/15, un 2025. gada 8. maija iepirkuma komisijas lēmuma (sēdes protokols Nr. 3) rezultātiem, noslēdz šādu līgumu:
Līguma priekšmets
1. Šī līguma priekšmets ir Pasūtītāja Jēkabpils novada Viesītes pilsētas tranzīta ielu ikdienas uzturēšanas darbu veikšana 2025. gadā, turpmāk tekstā – Darbs:
1. Viesītes pilsētas tranzīta ielas Meža iela 1,602 km kopgarumā, kas iekļauts valsts reģionālā autoceļa P75 Jēkabpils–Lietuvas robeža (Nereta) maršrutā no 30,441 km līdz 32,011 km (1,570 km) un paralēlās brauktuves no 31,374 km līdz 31,406 km (0,032 km);

Līgumslēdzēju pušu saistības
2. Pasūtītājs apņemas:
2.1. uzdot Izpildītājam Darbu un kontrolēt veiktā Darba atbilstību šī līguma 3.1., 3.2., 3.3., 3.4. punktu prasībām;
2.2. pieņemt Izpildītāja izpildīto Darbu saskaņā ar aktu par mēnesī izpildītajiem Darbiem par faktiski padarītā Darba izpildīšanu, pabeigšanu un pēc visu defektu novēršanas saskaņā ar vienības cenām, kas norādītas līguma 1. pielikumā, un saskaņā ar līguma 2. un 3. pielikumu;
2.3. ja Darbu izpildei nepieciešamā līgumsumma pārsniedz Satiksmes ministrijas piešķirto finansējumu, kas plānots valsts galveno vai reģionālo autoceļu ikdienas uzturēšanas finansēšanai, samaksāt Izpildītājam papildus nepieciešamo līguma summas daļu no pašvaldības budžeta līdzekļiem.
3. Izpildītājs apņemas:
3.1. izpildīt Pasūtītāja uzdoto Darbu saskaņā ar Darba tāmi (Līguma 1. pielikums), Darba izpildes kalendāro grafiku (Līguma 2. pielikums) un Pasūtītāja tranzīta ielu ikdienas uzturēšanas darbu tehniskām specifikācijām (Līguma 3. pielikums);
3.2. izpildīt Darbu ar saviem materiāliem, tehniku un darbaspēku;
3.3. izpildīt Darbu saskaņā ar Ministru kabineta 2021. gada 7. janvāra noteikumiem Nr. 26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” un Ministru kabineta 2001. gada 2. oktobra noteikumiem Nr. 421 “Noteikumi par darba vietu aprīkošanu uz ceļiem”;
3.4. nodrošināt šī līguma 1.1. punktā minēto Pasūtītāja tranzīta ielu uzturēšanu atbilstoši B uzturēšanas klases prasībām;
3.5. par izpildītajiem darbiem, ne vēlāk kā 10 (desmit) darba dienas pēc atskaites mēneša beigām, iesniegt LVC un Pasūtītājam Pasūtītāja akceptētu aktu par mēnesī izpildīto darbu pieņemšanu un attiecīgu rēķinu. LVC iesniedzamajā rēķinā norādīt šādus maksātāja rekvizītus:
	Maksātājs
	Satiksmes ministrija

	Reģistrācijas Nr.
	90000088687

	PVN maksātāja reģistrācijas Nr.
	LV90000088687

	Adrese
	Emīlijas Benjamiņas iela 3, Rīga, LV-1743

	Bankas nosaukums
	Valsts kase

	Bankas kods
	TRELLV22

	Bankas konta Nr.
	LV62TREL2170389081000


3.6. nosūtīt LVC iesniedzamo rēķinu un aktu par mēnesī izpildīto darbu pieņemšanu uz e-adresi: _default@40003344207. 
4. LVC apņemas samaksāt līguma summu no Satiksmes ministrijas līdzfinansējuma līdzekļiem Izpildītājam tādā apmērā, kāds paredzēs Ministru kabineta 2008. gada 11. marta noteikumu Nr. 173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība” 63. punktā par faktiski padarītā Darba izpildīšanu, pabeigšanu un pēc visu defektu novēršanas saskaņā ar Pasūtītāja akceptētu aktu par izpildītiem darbiem un vienības cenām, kas norādītas līguma 1. pielikumā, un saskaņā ar līguma 2. un 3. pielikumu.
Līgumcena un norēķinu kārtība
5. Saskaņā ar Ministru kabineta 2008. gada 11. marta noteikumu Nr. 173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 63. punkta prasībām, līguma kopsumma sastāv no Satiksmes ministrijas līdzfinansējuma un pašvaldības budžeta līdzekļiem. 
5.1. Līgumcena no Satiksmes ministrijas līdzfinansējuma ir 4 038,10 EUR (četri tūkstoši trīsdesmit astoņi euro, 10 centi), PVN (21 %) 848,00 EUR (astoņi simti četrdesmit astoņi  euro, 00 centi), kopā 4886, 10 EUR (četri tūkstoši astoņi simti astoņdesmit seši  euro, 10 centi);
5.2. Līgumcena no pašvaldības budžeta ir 6 378,86 EUR (seši tūkstoši trīs simti septiņdesmit astoņi euro, 86 centi), PVN (21 %) 1 339,56 EUR (viens tūkstotis trīs simti trīsdesmit deviņi euro, 56 centi), kopā 7 718,42 EUR (septiņi tūkstoši septiņi simti astoņpadsmit euro, 42 centi);
5.3. Kopējā līgumcena ir 10 416,96 EUR (desmit tūkstoši četri simti sešpadsmit euro, 96 centi), PVN (21 %) 2 187,56 EUR  (divi tūkstoši viens simts astoņdesmit septiņi euro, 56 centi), kopā 12 604,52 EUR (divpadsmit tūkstoši seši simti četri euro, 52 centi);
6. Savstarpējie norēķini par izpildīto Darbu tiek veikti vienu reizi mēnesī.
7. Pasūtītājs un LVC maksājumus Izpildītājam veic 30 (trīsdesmit) kalendāro dienu laikā pēc pareizi sagatavotu apmaksas dokumentu iesniegšanas dienas.
8. Līguma darbības laikā savstarpējos norēķinos tiek piemērota normatīvajos aktos spēkā esošā pievienotās vērtības nodokļa likme.
9. Puses vienojas, ka Izpildītājs attaisnojuma dokumentus (rēķinus) noformē kā strukturētu elektronisko rēķinu ar atsauci uz Līgumu kā attaisnojošu dokumentu, nosūtot to uz Pasūtītāja oficiālo e – adresi, iekļaujot tajā informāciju par Līgumu (nosaukumu, datumu, Nr., ja tāds ir piešķirts un Darba nodošanas – pieņemšanas akta parakstīšanas datumu). 

Līgumsods un nepārvarama vara
10. Par pieļautajām atkāpēm no šī līguma 3.3., 3.4. punkta noteikumiem Izpildītājs maksā Pasūtītājam līgumsodu 142,00 EUR (viens simts četrdesmit divi euro) par katru atklāto gadījumu 20 (divdesmit) dienu laikā pēc Pasūtītāja pretenzijas saņemšanas dienas.
11. Par maksājumu kavēšanu LVC vai Pasūtītāja vainas dēļ, LVC vai Pasūtītājs maksā Izpildītājam līgumsodu 0,1 % (nulle komats viens procents) apmērā no aizkavētā maksājuma summas par katru nokavēto dienu, bet ne vairāk kā 10 % (desmit procenti) no aizkavētā maksājuma summas.
12. LVC vai Pasūtītājs nemaksā Izpildītājam līgumsodu, ja šī līguma izpildes gaitā pieņemti tādi normatīvie akti, kas ietekmē LVC vai Pasūtītāja saistību izpildi un kurus LVC vai Pasūtītājs nevarēja paredzēt un ietekmēt.
13. Līgumsoda samaksa neatbrīvo Puses no šī līguma saistību izpildīšanas.
14. Puses nav atbildīgas par šī līguma daļēju vai pilnīgu neizpildi, ja šī neizpilde ir saistīta ar nepārvaramas varas radītiem apstākļiem, kurus attiecīgā Puse nevarēja ne paredzēt, ne ietekmēt, ne novērst. Nepārvarama vara šī līguma izpratnē ir stihiskas nelaimes, ugunsgrēki, plūdi un citas dabas stihijas, masveida saslimšana, kā arī jebkura veida militārās operācijas, ekonomiskās blokādes, streiki, eksporta vai importa aizliegumi, likumdošanas izmaiņas un tamlīdzīgi apstākļi, kas ietekmē Pušu saistību izpildes iespējamību.
15. Pusei, kura atsaucas uz nepārvaramu varu, ir pienākums 3 (trīs) darba dienu laikā informēt pārējās Puses. Ja šī līguma turpmāka izpilde nav iespējama, Puses sastāda darba nodošanas - pieņemšanas aktu un Izpildītājs diennakts laikā pēc akta saņemšanas atstāj darba vietas drošībā un kārtībā, un saņem samaksu par visiem līdz tam kvalitatīvi paveiktajiem darbiem.

Līguma termiņš un līguma izbeigšana
16. [bookmark: _Hlk54877197]Līgums stājas spēkā līguma parakstīšanas dienā un ir spēkā līdz 2025. gada 31. decembrim.
17. Pusēm ir tiesības prasīt līguma pirmstermiņa izbeigšanu ja Puse nepilda šī līguma noteikumus un par iespējamo līguma izbeigšanu pārējās Puses ir rakstiski brīdinātas 2 (divas) nedēļas iepriekš un brīdinājumā norādītajā termiņā, kas nav īsāks par 14 (četrpadsmit) darba dienām, Puse nav novērsusi brīdinājumā norādītos līgumsaistību pārkāpumus.
18. Pasūtītājs ir tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

Fizisko personu datu aizsardzība 
19.  Pusei ir tiesības apstrādāt no otras puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
20.  Puse, kura nodod otrai pusei fizisko personu datus apstrādei, atbild par piekrišanu iegūšanu   no   attiecīgajiem datu subjektiem.
21.  Puses apņemas nenodot tālāk trešajām personām no otras puses iegūtos fizisko personu  datus, izņemot gadījumus, kad līgumā ir noteikts citādāk vai tiesību normatīvie akti paredz šādu datu nodošanu.
22. Ja saskaņā ar tiesību normatīvajiem aktiem pusēm var rasties pienākums nodot tālāk trešajām  personām no otras puses iegūtos fiziskās personas datus, tas pirms šādu datu nodošanas informē par to otru pusi, ja vien tiesību normatīvie akti to neaizliedz.
23. Neskatoties uz līguma 20.punktā minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī līguma izpildes nodrošināšanai.
24. Puses apņemas pēc otras puses pieprasījuma iznīcināt no otras puses iegūtos fizisko personu datus, ja  izbeidzas nepieciešamība tos apstrādāt šī līguma izpildes nodrošināšanai.
25. Pēc līguma saistību izpildes, Pasūtītājs uzglabā Personas datus tikai normatīvajos aktos paredzēto laika periodu. Apstrādājot datus Pusēm ir pienākums ievērot Latvijas Republikā esošo normatīvo aktu prasības. Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.

Citi noteikumi
26.  Jautājumi, kas nav paredzēti šajā līgumā, tiek risināti saskaņā ar Latvijas Republikā spēkā esošajiem normatīvajiem aktiem.
27.  Līdz ar šī līguma stāšanos spēkā, visas Pušu iepriekšējās mutiskās vai rakstiskās vienošanās par šī līguma priekšmetu, ir atzīstamas par spēkā neesošām.
28. Visi šī līguma grozījumi un papildinājumi tiek izteikti rakstveidā. Tie ir pievienojami līgumam kā pielikumi un no to parakstīšanas dienas kļūst par šī līguma neatņemamu sastāvdaļu.
29. Puses vienojas, ka strīdus un domstarpības, ja tādas radīsies saistībā ar šo līgumu un šī līguma darbības laikā, Puses centīsies atrisināt savstarpēju pārrunu ceļā. Ja vienošanās ceļā strīdu nebūs iespējams atrisināt, to nodos izskatīšanai tiesā.
30. Šis līgums ir saistošs Pusēm, kā arī to tiesību un saistību pārņēmējiem.
31. Ja kādai no Pusēm šī līguma darbības laikā mainās juridiskā adrese vai maksājumu rekvizīti, par to nekavējoties rakstiski tiek informētas pārējās Puses.
32.  Lai nodrošinātu savlaicīgu un kvalitatīvu Līguma izpildi, Puses pilnvaro pārstāvjus:
[bookmark: _Hlk532215514]32.1. Atbildīgā kontaktpersona par Līguma izpildi no Izpildītāja puses ir: Latgales reģiona Jēkabpils nodaļas vadītājs Oskars Munčs, mobilais tālrunis +371 26426603, e-pasts: oskars.muncs@lau.lv
32.2. Atbildīgā kontaktpersona par Līguma izpildi no Pasūtītāja puses ir:  Jēkabpils novada pašvaldības Infrastruktūras apsaimniekošanas nodaļas ceļu būvinženieris Jānis Grauziņš, tālrunis +371 28796206, e-pasts: janis.grauzins@jekabpils.lv;
32.3. Atbildīgā kontaktpersona par Līguma izpildi no LVC puses ir: Ineta Dzelde, tālrunis +371 67036442, e-pasts: ineta.dzelde@lvceli.lv.
33.   Šis Līgums sagatavots uz 6 (sešām) lapām un tam pievienoti 3 (trīs) pielikumi.
34. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienota laika zīmoga datums un laiks. Līguma pielikumi tiek parakstīti elektroniski ar drošu elektronisko parakstu, kas satur laika zīmogu.
Līguma pielikumi:
1. pielikums. Tehniskā specifikācija/Tāme (Exel datne) par:
- Viesītes pilsētas tranzīta ielas Meža iela 1,602 km kopgarumā, kas iekļauts valsts reģionālā autoceļa P75 Jēkabpils–Lietuvas robeža (Nereta) maršrutā no 30,441 km līdz 32,011 km (1,570 km) un paralēlās brauktuves no 31,374 km līdz 31,406 km (0,032 km), ikdienas uzturēšanas darbiem 2025. gadā.
2. pielikums Kalendārie grafiki (Exel datne): 
- Kalendārais grafiks. Viesītes pilsētas tranzīta ielas Meža iela1,602 km kopgarumā, kas iekļauts valsts reģionālā autoceļa P75 Jēkabpils–Lietuvas robeža (Nereta) maršrutā no 30,441 km līdz 32,011 km (1,570 km) un paralēlās brauktuves no 31,374 km līdz 31,406 km (0,032 km), ikdienas uzturēšanas darbiem 2025. gadā.
3. pielikums. Jēkabpils pilsētas tranzīta ielu ikdienas uzturēšanas darbu tehniskās specifikācijas.

Pušu juridiskās adreses un rekvizīti
Pasūtītājs:
Jēkabpils novada pašvaldība, reģistrācijas Nr. 90000024205, adrese – Brīvības iela 120, Jēkabpils, Jēkabpils novads, LV-5201, bankas rekvizīti – A/S „SEB banka”, kods UNLALV2X, konta Nr. LV87UNLA0009013130793. Tālrunis 65236777
Izpildītājs:
Valsts akciju sabiedrība “Latvijas autoceļu uzturētājs”, Latgales reģions, reģistrācijas Nr. 40003356530, juridiskā adrese: Krustpils iela 4, Rīga, LV-1073, bankas rekvizīti AS “SEB banka”, kods UNLALV2X, konts Nr. LV40UNLA00050007531405. 

LVC:
Valsts akciju sabiedrība “Latvijas Valsts ceļi”, reģistrācijas Nr. 40003344207, adrese – Emīlijas Benjamiņas iela 3, Rīga, LV-1050. Tālrunis 67036442.

